《赠符药朱道士》
宋代·陈元晋

君不见许旌阳光，飞符走剑蛟龙降。
一朝功行满仙籍，宝册金丹来帝旁。
又不见孙思邈来，玉函方出千药。
棲迟犹作地行仙，良以活人恩施博。
要知天地德好生，鬼谋客邪胡由乘。
有符有药解济世，此心即可通神明。
桃椎耳孙乐虚静，符水能灵药能圣。
呼雷麾雷电缚魑魅，二竖三彭俱听命。
困者以醒病者甦，孳孳予岂为利图。
梓人作室橐驼树，治民相国非殊涂。
降魔要竖大法幢，起死要下黄昏汤。
更频繁物色合谁属，请起江湖登庙堂。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。